**1.teksts**

Nīkrāces pagastā pie Briņķu muižas atrodas Naudas kalns, kura nogāzē guļ Naudas dīķis. Par šo vietu stāsta teika.

Pa ceļu, kurš ved uz Naudas leju, reiz braucis viens cilvēks. Viņam, jau esot gandrīz lejai cauri, aizstājusies priekšā balta, liela sieva, kura prasījusi, lai jel apžēlojoties un noslaukot šai degunu. Nabaga braucējs nobijies līdz nāvei, šāvis zirgam un aizbraucis. Tomēr zirgs tik ātri nav skrējis, un vīrs dzirdējis, ka sieva nopūšas: “Simts gadus esmu gulējusi, un vēl simts jāguļ!” Tad ielēkusi dīķī, žvadzēdama kā nauda. No tā laika arī leja ar dīķi un kalns nosaukti par Naudas kalnu, leju un dīķi.

Ja kāds cilvēks noslaucīšot sievai degunu, tad sievas vietā radīšoties liela čupa naudas. Bet sieva esot tik briesmīga, ka vēl joprojām guļ savā dīķī.

|  |  |  |
| --- | --- | --- |
| Zirgu skriešanās | Vietvārdu izcelsme | Pavasara iesnas |

**2 teksts**

Eiropadomes sanāksmē Madridē 1995. gada decembrī nolēma Eiropas Savienības valūtu saukt par euro, ko var viegli izrunāt un uzrakstīt. Tā kā latviešu valodā nelieto divskani eu, tad mēs šo naudu saucam par eiro.

Eiro simbols veidots no vārda Eiropa pirmā burta, izmantojot epsilon grieķu alfabētā. Divas paralēlās līnijas eiro zīmē € ₤ ¥ raksturo šīs valūtas stabilitāti.

**3. teksts**

Latu simboli un krāsas

5 lati. Krāsa – zaļa, ar ozolu.

10 latu. Krāsa – violeta, ar Daugavas ainavu.

20 latu. Krāsa – brūna, ar senas latviešu lauku sētas daļu.

50 latu. Krāsa – zila, ar senu burukuģi.

100 latu. Krāsa – sarkana, ar Krišjāņa Barona portretu.

500 latu. Krāsa – zeltaina, ar latviešu tautumeitas portretu.